Nem gyermeknek való vidék – egymás után tűnnek el a kicsik | Globoport
Nem gyermeknek való vidék – egymás után tűnnek el a kicsik
Új-Delhi nem gyermekeknek való város: 2015-ben minden nap 22 gyermek tűnt el.
India fővárosa egyre veszélyesebb hely a gyerekek számára, amint az eltűnések száma is mutatja.
Új-Delhi rendőrsége szerint csak 2015-ben 7928 gyereknek veszett nyoma. Ez majdnem 22 gyerek/nap. A növekedés 2014-hez képest csaknem 1500. Az eltűnt gyerekek között a 0-12 év közötti fiúk sokkal nagyobb számban szerepelnek, mint a lányok.
A legtöbb gyerek szegény családból tűnik el, és sokan úgy gondolják, hogy emberkereskedelem áldozatai lesznek. Valószínűleg kényszermunkára és prostitúcióra kényszerítik őket. A rendőrség arról tájékoztatta a Legfelsőbb Bíróságot, hogy 2252 gyereknek veszett nyoma eddig 2016-ban, hozzátéve, hogy ebből 1293-at megtaláltak. A bíróság a problémát olyan súlyosnak nevezte, mint a terrorizmust.
„Szörnyű érzés tudni, hogy ennyi gyermek eltűnik. Ez legalább olyan rossz, mint a terrorizmus. Ha nem tudjuk a gyerekeket biztonságos környezetben nevelni, az szörnyű”.
A bíróság közleménye szerint egyébként a rendőrség is hibás: nem tesz semmit azért, hogy elősegítse a gyermekek biztonságát, és eltűnés esetén a keresésüket Delhi utcáin.
Majmok bolygója: Lázadás – az indiai verzió
Indiában él a legtöbb alultáplált gyermek
Címke: eltűnésemberkereskedelemgyerekekIndiaÚj-Delhi